EELNÕU

30.01.2025

# Jäätmeseaduse muutmise seadus

**§ 1. Jäätmeseaduse muutmine**

Jäätmeseaduses tehakse järgmised muudatused:

**1)** paragrahv 241 tunnistatakse kehtetuks;

**2)** paragrahvi 25 lõike 3 punkt 1muudetakse ja sõnastatakse järgmiselt:

„1) patarei ja aku on Euroopa Parlamendi ja nõukogu määruse (EL) 2023/1542, mis käsitleb patareisid ja akusid ning patarei- ja akujäätmeid, millega muudetakse direktiivi 2008/98/EÜ ja määrust (EL) 2019/1020 ning tunnistatakse kehtetuks direktiiv 2006/66/EÜ (ELT L 191, 28.07.2023, lk 1–117), artikli 3 lõikes 1 määratletud patarei või aku;“;

**3)** paragrahvi 251 lõiget 6 täiendatakse pärast tekstiosa „kantavatest patareidest ja akudest“ tekstiosaga „, kergtranspordivahendite akudest, elektrisõidukiakudest, tööstuslikest patareidest ja akudest“;

**4)** paragrahvi 261 lõige 1 muudetakse ja sõnastatakse järgmiselt:

„(1) Probleemtooteregister on riigi infosüsteemi kuuluv andmekogu, mille eesmärk on koondada andmed probleemtoodete tootjate ja tootjate ühenduste kohta ning pidada arvestust turule lastud probleemtoodete, Eestis probleemtoodetest tekkinud jäätmete kogumise, käitlemise, taaskasutamise ja taaskasutamise sihtarvude saavutamise kohta, et edendada jäätmetekke vältimist ja vähendamist, jäätmete kogumist ja käitlemist ning taaskasutamist ja ringlussevõttu. Andmekogu kasutatakse riikliku järelevalve tegemiseks ja registrisse kantud andmete alusel Euroopa Komisjonile jäätmete kohta teabe esitamiseks.“;

**5)** paragrahvi 261 täiendatakse lõikega 15 järgmises sõnastuses:

„(15) Probleemtooteregistri vastutav töötleja on Kliimaministeerium.“;

**6)** paragrahvi 261 lõige 2 muudetakse ja sõnastatakse järgmiselt:

„(2) Probleemtooteregistri põhimääruse kinnitab Vabariigi Valitsus määrusega, milles sätestatakse:

1) vastutava ja volitatud töötleja ülesanded;

2) andmeandjad ja nende esitatavad andmed;

3) kogutavate andmete täpsem koosseis ja nende infosüsteemi kandmise kord;

4) andmetele juurdepääsu ja andmete väljastamise kord;

5) andmete säilitamise tähtajad, sealhulgas logide säilitustähtaeg, ning andmete täpsem säilitamise kord;

6) muud korraldusküsimused.“;

**7)** paragrahvi 261 täiendatakse lõigetega 21 ja 22 järgmises sõnastuses:

„(21) Probleemtooteregistri infosüsteemis töödeldakse isiku üldandmeid.

(22) Probleemtooteregistris säilitatakse andmeid tähtajatult. Andmekogu põhimääruses võib sätestada lühemad säilitamise tähtajad.“;

**8)** paragrahvi 26 täiendatakse lõikega 31 järgmises sõnastuses:

„(31) Patareidest ja akudest tekkinud jäätmete kogumise, tootjale tagastamise ning taaskasutamise või kõrvaldamise nõuded ja kord ning patarei- ja akujäätmete kogumise ja taaskasutamise sihtarvud on reguleeritud Euroopa Parlamendi ja nõukogu määruse (EL) 2023/1542 VIII peatükis.“;

**9)** paragrahvi 265 pealkiri muudetakse ja sõnastatakse järgmiselt:

„**§ 265. Kasutajale info esitamine elektroonikaromude käitluskulude kohta**“;

**10)** paragrahvi 265 lõige 2 tunnistatakse kehtetuks;

**11)** paragrahv 266 tunnistatakse kehtetuks;

**12)** paragrahvi 267 pealkiri muudetakse ja sõnastatakse järgmiselt:

„**§ 267. Tootja ja turustaja kohustused müügikohas elektri- ja elektroonikaseadmest tekkinud jäätmete tagasivõtmisel**“;

**13)** paragrahvi 267 lõiked 3 ja 4 tunnistatakse kehtetuks;

**14)** paragrahvi 268 täiendatakse lõikega 41 järgmises sõnastuses:

„(41) Patarei ja aku kasutajale kättesaadavaks tehtava teabe loetelu on esitatud Euroopa Parlamendi ja nõukogu määruse (EL) 2023/1542 III peatükis.“;

**15)** paragrahvi 268 lõige 8 ja lõike 9 punktid 2 ja 3 tunnistatakse kehtetuks;

**16)** paragrahvi 27 lõike 1 punkt 2 tunnistatakse kehtetuks;

**17)** paragrahvi 29 lõike 4 punkt 8 tunnistatakse kehtetuks;

**18)** paragrahvi 119 täiendatakse lõikega 92 järgmises sõnastuses:

„(92) Järelevalvet Euroopa Parlamendi ja nõukogu määruse (EL) 2023/1542 VIII peatüki, mis käsitleb patareisid ja akusid ning patarei- ja akujäätmeid, nõuete täitmise üle teostab Keskkonnaamet.“.

**§ 2. Seaduse jõustumine**

(1) Käesolev seadus jõustub 2025. aasta 18. augustil.

(2) Käesoleva seaduse § 1 punkt 3 jõustub 2026. aasta 1. jaanuaril.

(3) Käesoleva seaduse § 1 punkt 1 jõustub 2027. aasta 18. veebruaril.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Riigikogu esimees

Tallinn, 2025

Algatab Vabariigi Valitsus 2025. a

allkirjastatud digitaalselt